
KLOSTERTRYKKERIET 


Fra  missionens  præsidentskab: 

Ved  hjælp  af  de  samlede  anstrengelser  hos  medlemmerne  af 
Kirken  bliver  der  på  en  effektiv  måde  draget  omsorg  for  de 
trængende  gennem  Velfærdsplanen.  De  trængende  behøver 
mad  og  klæder  og  brændsel,  givet  af  en  venlig  hånd,  og  de 
trænger  til  opmuntring.  Omsorgen  for  de  trængende  er  og  bor 
være  noget,  der  angår  ethvert  medlem.  Omhyggeligt  planlagte 
programmer  for  produktionen  er  udarbejdet  for  at  imødegå 
disse  fornødenheder.  I  warderne  i  Amerika  er  det  et  alminde- 
ligt syn  at  se  mænd  af  forskellig  profession  arbejde  sammen 
tidlig  om  morgenen  eller  sent  om  aftenen  på  marken  eller  i 
konservesfabrikerne  uden  at  tænke  på  materiel  godtgørelse. 

Produkterne,  der  fremkommer  ved  disse  arbejder,  samles  i 
lokale  lagerhuse,  og  dér  bliver  der,  under  kloge  og  inspirerede 
mænds  ledelse,  gjort  brug  af  disse  forråd,  som  uddeles  gratis. 

Herren  gav  os  den  befaling  at  elske  vor  næste  som  os  selv, 
dette  er  sandheden  om  Velfærdsplanen.  Det  er  en  plan  for  det 
ene  menneske  til  det  andet.  Vi  tror,  at  velgørenhed  og  kærlig- 
hed må  begynde  i  hjemmet.  Kan  vi  håbe  på  at  være  godgøren- 
de mod  den  fremmede,  hvis  kærligheden  ikke  har  sin  rod  i  vort 
hjem  og  i  vore  grene?  I  sandhed,  der  er  et  behov  for  dem  i 
verden  i  dag.  Vi  trænger  i  sandhed  til  at  vise  mere  kærlighed 
til  og  påskønnelse  af  hinanden,  og  vende  vore  tanker  og  vort 
arbejde  mod  Herrens  ord  „Vogt  mine  får".  På  ingen  anden 
måde  kan  vi  virkelig  bringe  Herrens  ord  om  fred  og  god  vilje 
mellem  menneskene  til  udførelse. 

Arbejdet  med  Velfærdsplanen  i  den  danske  mission  er  godt 
på  vej.  Adskillige  projekter  er  blevet  påbegyndt  for  at  kunne 
skaffe  føde  til  de  trængende.  De  fleste  steder  har  haverne  givet 
et  godt  resultat  og  har  skabt  et  godt  broderskab  mellem  dem, 
som  har  deltaget  i  arbejdet. 

Det  blev  anbefalet  for  et  år  siden,  og  vi  minder  Dem  igen  om 
det,  at  De,  når  som  helst  det  er  muligt,  lægger  en  dåse  konserves 
til  side  til  fremtidigt  brug.  Gennem  de  lange  vintermåneder, 
når  vore  udgifter  bliver  større,  vil  disse  ekstra  dåser  med  kon- 
serves og  frugt  være  en  velsignelse  for  os. 

Ingen  historie  om  Velfærdsplanen  er  komplet,  hvis  man  ikke 
omtaler  den  vigtige  del,  som  udføres  af  Kvindelig  hjælpefor- 
ening, og  den  værdifulde  støtte,  den  yder  til  programmet.  De 
Kvindelige  hjælpeforeninger  i  hver  gren  har  nu  påbegyndt  et 
program  med  at  reparere  og  forny  brugte  klæder,  som  er  blevet 
sendt  hertil  fra  søskende  i  Amerika.  Vi  beder  indtrængende  vore 
søstre  om  at  hjælpe  til  med  dette  program  og  give  af  deres  tid 
og  deres  bistand  til  det  store  arbejde  ved  at  deltage  i  arbejds- 
møderne og  give  en  hjælpende  hånd.  Vi  ønsker  også  at  takke 
dem  og  alle  vore  brødre,  soim  hjælper  med  på  en  eller  anden 
måde  ved  velfærdsprogrammet. 

Vi  beder,  at  begejstringens  ånd  må  smitte  blandt  vore  brødre 
og  søstre,  så  vi  alle  gør  alt,  hvad  vi  kan,  for  at  fremme  vel- 
færdsprojekterne  i  grenene.  Ikke  alene  ved  at  give  af  vor  tid, 
men  lige  så  vel  af  vore  midler.  Det  er  vort  alvorlige  ønske,  at 
velfærdsprogrammet  her  i  den  danske  mission,  efterhånden 
som  månederne  går,  stadig  må  gå  fremad  og  med  det  også  den 
åndelige  tilstand  hos  vore  søskende  og  venner. 

Missionspræsidentskabet. 

Fortsat  artikel: 

„Hvem  er  mormonerne?" 

Til  trods  for  disse  løfter  tog  guvernør  Ford  om  morgenen  den 
27.  juni  til  Nauvoo  og  efterlod  Joseph  og  Hyrum  Smith,  Willard 
Richards  og  John  Taylor  indespærret  i  Carthage  fængsel  med 
en  pøbelhob  lejret  på  byens  torv. 

Dagen  tilbragtes  af  de  fængslede  i  diskussion  og  med  brev- 
skriveri. Joseph  Smith  skrev  til  sin  hustru:  „Jeg  har  helt  hen- 
givet mig  til  min  skæbne,  da  jeg  ved,  at  jeg  er  retfærdiggjort 
og  har  gjort  det  bedste,  der  kunne  gøres.    Hils  børnene  og  alle, 

som  spørger  efter  mig.    Må  Gud  velsigne  jer  alle "    Brevene 

sendtes  med  besøgende,  som  tog  af  sted  klokken  halvto  om 
eftermiddagen. 

Som  dagen  gik,  kom  der  en  følelse  af  nedstemthed  over  fan- 
gerne. Efter  profetens  anmodning  sang  John  Taylor  „En  stak- 
kels, sorgbetynget  Mand",  en  sang,  som  handlede  om  Frelse- 
ren, og  som  var  blevet  meget  populær  i  Nauvoo. 

En  stakkels  sorgbetynget  mand 
Mig  ofte  mødte  på  min  vej, 
Og  når  han  ydmygt  bad  om  hjælp, 
Jeg  aldrig  kunne  svare  „Nej". 
Hans  navn  jeg  aldrig  spurgte  om, 
Ej  heller  fra  hvad  land  han  kom, 
Men  kærligheden  i  hans  blik, 
Mig  fængsled  til  ham,  hvor  han  gik. 

En  gang  han  træt  og  hungrig  kom, 
Mens  jeg  mit  simple  måltid  nød, 
Og  skønt  han  ytred'  ej  et  ord, 
Jeg  så  hans  nød  og  gav  ham  brød. 
Han  brød  —  og  med  et  kærligt  blik 
Han  gav  —  og  englebrød  jeg  fik; 
Thi  medens  jeg  med  grådig  hu 
det  spiste,  var  det  manna  nu. 

I  fængsel  og  til  døden  dømt 

Med  sorg  jeg  dernæst  fandt  min  ven; 

Med  frygt  hans  hånd  jeg  trykked'  ømt, 

Og  ånden  styrke  fik  igen. 

Men  for  endnu  at  prøve  mig 

Han  bad  mig  om  at  dø  for  sig; 

Da,  skønt  mit  kød  var  svagt  som  før, 

Min  ånd  ham  svared :    „Ja,  jeg  dør!" 

Derpå  den  fremmede  forsvandt, 
Og  Jesus  venlig  for  mig  stod. 
Jeg  tegnet  i  hans  hænder  fandt, 
Og  ydmyg  sank  jeg  for  hans  fod. 
Hans  blide  stemme  til  mig  lød: 
„Du  var  mig  tro  i  liv  og  død; 
Hvad  du  har  gjort,  er  gjort  mod  mig, 
Og  derfor  jeg  velsigner  dig." 

Da  sangen  var  færdig  „var  der  lidt  rus'ken  i  fængslets  yder- 
dør og  råb  om  overgivelse,  og  der  løsnedes  øjeblikkeligt  tre-fire 
skud.  Dr.  Richards  kiggede  ud  af  vinduet  og  så  omkring  hun- 
drede bevæbnede  mænd  ved   døren Mændene   omringede 

bygningen,  og  nogle  af  dem  stormede,  vejledt  af  fangevogterne, 
op  ad  trapperne,  sprængte  døren  og  begyndte  dødens  arbejde". 

Hyrum  blev  ramt  først  og  faldt  om  på  gulvet,  idet  han  ud- 
brød:  „Jeg  dør."  Joseph  løb  hen  til  ham  og  udbrød:  „O,  kære 
broder  Hyrum."  Så  blev  John  Taylor  ramt,  og  han  faldt  om  på 
gulvet,  alvorligt  såret.  Heldigvis  blev  imidlertid  anslaget  af  en 
kugle  brudt  af  uret  i  hans  vestelomme.    Dette  reddede  hans  liv. 


John  Taylors 
ur,  som  reddede 
hans  liv. 


Medens  kuglerne  fløj  ind  gennem  døren,  sprang  Joseph  hen 
til  vinduet.  Tre  kugler  ramte  ham  næsten  samtidigt,  to  kom 
fra  døren  og  en  fra  vinduet.  Døende  faldt  han  ud  af  det  åbne 
vindue,  mens  han  udbrød:    „O,  Herre,  min  Gud!" 

Dr.  Richards  undslap  uden  at  blive  såret.  Men  Kirken  havde 
mistet  sin  profet  og  hans  broder,  patriarken.  Den  fejge  uger- 
ning blev  forøvet  i  løbet  af  sekunder.  De  havde  beseglet  deres 
vidnesbyrd  med  deres  blod. 

Sorg  og  håb. 

Da  nyheden  om  mordet  på  Joseph  og  Hyrum  Smith  nåede 
Nauvoo,  sænkede  en  mørk  stemning  sig  over  byen.  Den  næste 
dag  førtes  de  dødes  lig  til  Nauvoo.  Tusinder  stod  langs  med 
fortovene,  da  kortegen  passerede  forbi.  Brødrene  blev  begravet 
den  følgende  dag. 

Mordet  på  profeten  Joseph  Smith. 

I  mellemtiden  var  indbyggerne  i  Carthage  flygtet  fra  deres 
hjem  af  frygt  for,  at  mormonerne  ville  rejse  sig  en-masse  og 
udøve  hævn.  Men  der  var  ingen  tilbøjelighed  til  at  gengælde 
ondt  med  ondt.  De  hellige  var  tilfredse  med  at  overlade  mor- 
derne i  hans  hænder,  som  har  sagt:  „Hævnen  hører  mig  til. 
Jeg  vil  betale." 

Voldsmændene  mente,  at  når  de  havde  dræbt  Joseph  Smith, 
havde  de  slået  mormonismen  ihjel.  Men  ved  at  gøre  det  havde 
de  hverken  forstået  folkets  karakter  eller  Kirkens  organisation. 

Joseph  havde  givet  apostlene  myndighedens  nøgler,  med 
Brigham  Young  i  spidsen  for  dem,  og  folket  opholdt  dem  i 
denne  egenskab,  endskønt  der  et  stykke  tid  herskede  nogen 
forvirring. 

Under  Brigham  Youngs  ledelse  fortsatte  fremgangen  for 
Nauvoo.  Det  blev  imidlertid  stadig  klarere  og  klarere,  at  mor- 
monerne ikke  ville  få  fred  i  Blinois.  Smith'ernes  blod  syntes 
kun  at  have  gjort  pøbelen  dristigere.  Loven  havde  ikke  straffet 
morderne;  guvernøren  havde  tilsyneladende  set  igennem  fingre 
med  det  hele.  Hvorfor  skulle  de  så  ikke  fuldføre  deres  udslettel- 
sesværk  til  den  bitre  ende? 

Da  rystelsen  over  mordene  lettede  noget,  begyndte  plyndrin- 
ger mod  liv  og  ejendom  igen.  Kornmarker  blev  brændt,  kvæg 
drevet  bort  og  huse  i  udkanten  af  byen  ødelagt.  Under  indtryk- 
ket af  disse  forhold  besluttede  Brigham  Young  og  andre  ledere 
sig  til  at  finde  et  sted,  hvor,  som  han  sagde,  „djævelen  ikke 
kan  komme  og  grave  os  ud." 

Joseph  Smith  havde  fremsat  en  bemærkelsesværdig  profeti  i 
1842,  på  et  tidspunkt  da  mormonerne  havde  fred  i  Nauvoo.  Han 
havde  sagt,  „at  de  hellige  fortsat  ville  lide  meget  og  ville  blive 

drevet  til  klippebjergene.  Mange  ville  apostasere,  andre  ville 
blive  dræbt  af  vore  forfølgere  eller  miste  livet  som  følge  af 
farer  og  sygdomme,  og  nogle  af  dem  ville  leve  og  hjælpe  med 
til  at  lave  bebyggelser  og  bygge  byer  og  se  de  hellige  blive  et 
mægtigt  folk  midt  i  klippebjergene." 

Dér,  i  vestens  uhyre  udstrækning,  lå  deres  håb  om  fred.  Og 
stadig  forfulgt  af  trusler  og  pøbeloverfald  traf  de  i  efteråret 
1845  forberedelser  til  at  forlade  deres  skønne  by  og  drage  ud  i 
ørkenen  for  at  finde  et  sted,  hvor  de  kunne  dyrke  Gud  efter 
hvad  deres  samvittighed  bød  dem. 


13.  kap. 

Udvandringen. 

Mormonernes  udvandring  fra  Nauvoo  i  februar  1846  er  et 
epos  i  De  forenede  Staters  pioner-historie.  I  vinterens  kulde 
gilk  de  over  Mississippi-floden  med  deres  vogne  læsset  med  de 
få  ting,  de  kunne  tage  med  sig.  Bag  dem  var  de  hjem,  de  havde 
bygget  på  Commerces  sumpe  i  de  syv  år,  de  havde  fået  lov  til 
at  bo  i  Illinois.  Foran  dem  lå  ødemarken,  der  for  en  stor  del 
var  ukendt  og  ikke  kortlagt. 

Da  denne  vandring  af  tusinder  af  hjemløse  mennesker  i  den 
grad  lignede  israeliternes  udvandring  fra  deres  hjem  i  Ægypten 
til  et  forjættet  land,  de  ikke  havde  set,  kaldte  mormonerne  de- 
res vandring  „Israels  Lejr". 

Brigham  Young  og  den  første  flok  blev  færget  over  flo- 
den den  4.  februar.  Nogle  få  dage  senere  frøs  floden  så  meget 
til,  at  okseforspand  og  vogne  kunne  gå  over.  Men  selv  om  dette 
vejr  viste  sig  at  være  en  nådegave  til  at  fremme  bevægelsen, 
medførte  det  også  svære  lidelser.  Om  de  tilstande,  som  disse 
landflygtige  befandt  sig  i,  skrev  en  af  dem,  Eliza  Snow,  føl- 
gende: 

Det  blev  meddelt  mig,  at  den  første  aften,  de  slog  lejr,  blev 
der  født  ni  børn  til  verden,  og  fra  den  tid  af  under  vor  videre 
rejse,  fødte  mødre  børn  under  næsten  enhver  art  af  forhold, 
man  kunne  tænke  sig,  undtagen  dem,  som  de  havde  været  vant 
til;  nogle  i  telte,  andre  i  vogne  — ■  i  regn  og  snestorm 

Vi  må  husike  på,  at  mødrene  til  disse  børn,  født  i  vildmarken, 
ikke  var  vilde,  der  var  vant  til  at  strejfe  om  i  skoven  og  trodse 

storm  og  uvejr De  fleste  af  dem  var  født  og  opdraget  i  de 

østlige  stater  —  havde  dér  antaget  evangeliet,  som  det  lærtes  af 
Jesus  og  hans  apostle,  og  for  deres  religions  skyld  havde  de 
forenet  sig  med  de  hellige  og  under  vanskelige  forhold  havde  de 
hjulpet  med  til  ved  deres  tro,  tålmodighed  og  energi  at  gøre 
Nauvoo  til,  hvad  dens  navn  antyder  „den  skønne".  Dér  havde 
de  yndige  hjem,  smykket  med  blomster  og  fuldt  med  udsøgte 
frugttræer,  der  netop  var  ved  at  bære  rigeligt. 

Uden  at  leje  dem  ud  eller  sælge  dem  havde  de  blot  budt  et 
endeligt  farvel  til  disse  hjem,  og  med  den  smule,  de  kunne 
stuve  ind  i  en  eller  to  og  undertiden  tre  vogne,  var  de  taget  af 
sted  mod  ørkenen,  hvortil?  På  dette  spørgsmål  var  det  eneste 
svar  dengang,  Gud  ved. 

Brigham  Young  præsiderede  over  denne  pilgrimsskare.  De 
antog  ham  som  profet  og  leder,  den  inspirerede  efterfølger  til 
deres  elskede  Joseph.  Han,  troede  de,  ville  føre  dem  til  et  til- 
flugtssted „midt  i  klippebjergene",  hvor  Joseph  havde  forud- 
sagt, de  ville  blive  „et  mægtigt  folk". 

Såning,  som  andre  høstede. 

Efter  at  flygtningene  nåede  Iowa-siden  af  Mississippi-floden, 
blev  de  organiseret  i  kompagnier  på  hundrede,  og  der  blev  op- 
stillet visse  regler  for  opførsel.  Kompagnierne  blev  igen  ind- 
delt i  halvtreds  og  ti,  med  befalingsmænd  over  hver  gruppe. 
Brigham  blev  opholdt  som  „præsident  for  alle  Israels  lejre". 

De  drog  i  nordvestlig  retning  over  Iowa-territoriet  gennem 
en  tyndt  befolket  egn  mellem  Mississippi  og  Missouri-floden. 
De  første  dage  lå  sneen  i  en  dybde  af  seks  til  otte  tommer,  og 
prærievognenes  teltdug  gav  kun  lidt  beskyttelse  imod  de  kolde 
nordlige  vinde. 

Med  forårets  komme  smeltede  sneen  og  gjorde  rejsen  endnu 
mere  besværlig.  Der  var  ingen  veje  i  den  retning,  de  hellige 
tog,  og  de  måtte  bygge  deres  egne.  Til  tider  var  mudderet  sa 
dybt,  at  der  måtte  tre  okseforspand  til  for  at  trække  et  læs  på 
fem  hundrede  pund.  Udmattet  af  en  dags  skubben  og  trækken, 
af  at  hugge  træ  til  broer,  aflæsse  og  pålæsse  vognene,  opdagede 
de,  at  de  kun  var  kommet  en  ti-femten  km  frem.  Slud  og  regn 
gjorde  deres  lejre  til  veritabelt  hængedynd.  At  være  udsat  for 
sådanne  forhold  tilligemed  uheldig  ernæring  krævede  en  del 
menneskeliv. 

Begravelser  langs  med  vejen  var  hyppige.  Der  blev  lavet 
kister  af  rå  brædder,  og  der  blev  holdt  korte  mindegudstjene- 
ster, og  de  efterladte  vendte  ansigtet  mod  vest,  mens  de  var 
klare  over,  at  de  aldrig  mere  ville  passere  den  vej  igen.  Man 
undrer  sig  over,  hvorfor  disse  mennesker  ikke  blev  bitre  og 
hævngerrige,  især  når  de  tænkte  på  deres  komfortable  hjem, 
der  nu  blev  ødelagt  og  brændt  af  pøbelen  i  Illinois. 

Men  de  lettede  deres  sorg  med  selvlavede  fornøjelser.  De 
havde  deres  eget  hornorkester,  og  de  gjorde  god  brug  af  det. 
Indbyggerne  i  Iowa  var  forbavsede  ved  at  se  disse  pionerer 
rydde  et  stykke  jord  ved  deres  lejrbål  og  så  danse  og  synge, 
indtil  hornblæseren  blæste  af. 

Det  var  medens  de  rejste  under  disse  forhold,  at  en  af  dem, 
William  Clayton,  forfattede  præriens  episke  hymne  „Kom  hel- 
lige!"   Sat  til  en  gammel  engelsk  melodi    blev    denne    sang    et 

anthem  af  håb  og  tro  for  alle  de  tusinder  af  mormon-pionerer. 
Der  er  måske  intet,  der  på  så  udmærket  måde  giver  udtryk  for 
ånden  i  denne  folkeflytning. 

Når  der  blev  mangel  på  madvarer,  fandt  de  det  nødvendigt 
at  bytte  kostbarheder  —  fade,  sølvvarer  og  kniplinger  —  som 
de  havde  bragt  med  sig  østfra  eller  over  havet,  for  lidt  majs  og 
korn  og  saltet  flæsk.  På  den  måde  blev  mange  Iowa-kolonisters 
hjem  gjort  mere  tiltrækkende,  og  mormonerne  blev  i  stand  til 
atter  at  fylde  de  sparsomme  forsyninger.  Engang  imellem  drog 
hornorkestret  langt  bort  for  at  give  en  koncert  i  en  nybygger- 
koloni for  at  skaffe  fødevarer. 

Et  af  de  bemærkelsesværdige  træk  ved  denne  vandring  var 
opførelsen  af  midlertidige  kolonier  langs  med  vejen.  Pionersel- 
skabet standsede  undertiden  længe  nok  til  at  rydde,  indhegne, 
pløje  og  tilså  store  stykker  jord.  Lederen  spurgte  efter  frivillige 
—  nogle  til  at  kløve  hegnspæle  til  indhegninger  og  broer,  andre 
til  at  fjerne  træer  og  atter  andre  til  at  pløje  og  så.  Der  blev 
bygget  nogle  hytter,  og  flere  familier  blev  udtaget  til  at  blive  og 
tage  sig  af  høsten.  Så  drog  pionererne  videre,  idet  de  efterlod 
høsten  til  andre  selskaber,  som  så  kunne  bjerge  den. 

Fællesskabsfølelsen  og  samarbejde  karakteriserede  hele  bevæ- 
gelsen. Uden  dette  ville  udvandringen  af  tyve  tusind  mennesker 
gennem  ørkenen  utvivlsomt  være  endt  som  en  tragedie. 

Omkring  3%  måned  efter  at  de  havde  forladt  Sugar  Creek,  der 
var  deres  lejr  på  den  vestlige  side  af  Mississippi,  nåede  pioner- 
selskabet  Council  Bluffs  ved  Missouri.  Efter  dem,  tværs  over 
hele  Iowas  territorium,  var  et  langsomt  gående  tog  af  hundre- 
der af  vogne.  De  skulle  blive  ved  med  at  drage  ud  af  Nauvoo 
og  drage  hen  over  Iowas  bakkedrag  hele  den  sommer  og  sent 
hen  på  året.  Her  var  vor  tids  Israel,  der  søgte  efter  et  nyt  for- 
jættet land! 

Mormonsbataillonen. 

En  juni  morgen  i  1846  blev  mormonerne  i  en  af  de  midlerti- 
dige lejre  langs  med  ruten  overrasket  ved  at  se  en  peleton  af 
soldater  fra  De  forenede  Stater  nærme  sig.  Kaptajn  James  Allen 
var  kommet  for  at  indrullere  fem  hundrede  våbenføre  unge 
mænd  til  at  kæmpe  i  krigen  mod  Mexico. 

Han  blev  sendt  til  Council  Bluffs  for  at  tale  med  Brigham 
Young  og  de  øvrige  af  kirkens  autoriteter.  Det  virker  ikke  som 
nogen  overraskelse,  at  lederne  henviste  til  det  ironiske  ved 
situationen  —  deres  land,  som  havde  stået  og  set  til,  medens  de, 
dets  borgere,  var  blevet  berøvet  deres  hjem  af  ukonstitutionelle 
pøbelskarer,  henvendte  sig  nu  til  dem  for  at  få  militær-ifrivillige. 

Det  er  sandt,  at  mormonerne  havde  anmodet  regeringen  om 
hjælp  i  form  af  kontrakter  til  at  bygge  blokhuse  langs  med  den 

vestlige  rute.  De  var  af  den  mening,  at  det  ville  blive  af  stor 
værdi  for  de  tusinder  af  emigranter,  mormoner  og  ikke-mormo- 
ner,  som  ville  drage  mod  vest  i  de  kommende  år.  Sådanne  blok- 
huse ville  yde  beskyttelse  mod  indianerne  og  andre  af  præriens 
farer.  Men  en  militærindkaldelse  på  fem  hundrede  stærkt  til- 
trængte mænd  var  næppe  det  svar,  de  ventede.  Desuden  stod 
antallet  af  de  indkaldte  slet  ikke  i  forhold  til  deres  tal. 

Alligevel  sagde  de  ja.  Brigham  Young  og  andre  gik  fra  lejr 
til  lejr,  idet  de  hejste  nationens  flag  ved  hvert  rekruteringssted. 
Og  skønt  dette  betød,  at  de  måtte  efterlade  familier  faderløse  på 
sletterne,  meldte  mændene  sig,  da  præsident  Young  forsikrede 
dem,  at  deres  familier  skulle  have  mad  så  længe  som  hans 
egne  havde  noget. 

Kaptajn  Allen  gav  udtryk  for  sin  forbavselse  over  musikken 
og  dansen  om  aftenen  før  afrejsen.  Rekruterne  skulle  til  Mexico. 
Deres  familier  måtte  nu  af  ren  og  skær  nødvendighed  etablere 
vinterkvarter  og  vente  til  næste  år  med  at  drage  videre  til 
klippebjergene.  Når  eller  hvor  de  igen  ville  mødes  var  et  åbent 
spørgsmål.  Måske  var  det  en  profetisk  udtalelse  af  Brigham 
Young,  som  lettede  afskedens  stund.  Han  lovede  mændene,  at 
hvis  de  ville  holde  Guds  befalinger,  ville  ikke  en  af  dem  dø 
i  kamp. 

Fra  Council  Bluffs  marcherede  de  til  Fort  Leavenworth.  Der 
modtog  de  penge  på  forskud  til  deres  udrustning,  og  en  stor 
del  af  disse  penge  sendte  de  tilbage  til  hjælp  for  deres  familier. 

Fra  Leavenworth  marcherede  de  mod  sydvest  til  den  gamle 
spanske  by  Santa  Fe.  Her  blev  de  hilst  af  garnisonen,  der  var 
under  kommando  af  oberst  Alexander  W.  Doniphan,  den  mand, 
der  havde  reddet  Joseph  Smiths  liv  i  Missouri. 

Fra  Santa  Fe  marcherede  de  mod  syd  langs  med  Rio  Grande- 
dalen, men  før  de  nåede  El  Paso,  drejede  de  mod  vest,  idet  de 
fulgte  San  Pedro-floden. 

Så  krydsede  de  Gila-floden,  marcherede  til  Tucson,  fulgte 
floden  til  Colorado  og  banede  sig  vej  over  bjergene  til  San 
Diego,  Californien.  En  stor  del  af  den  vej,  de  tilbagelagde, 
fulgtes  senere  af  Southern  Pacific  Railroad. 

Beretningen  om  deres  historiske  march  er  en  lidelsernes  be- 
retning, fremkaldt  på  grund  af  utilstrækkelige  rationer,  af 
dræbende  tørst  og  desperate  forsøg  på  at  sikre  sig  vand,  af  ud- 
mattende vandring  gennem  tungt  ørkensand  og  af  at  bane  sig 
vej  over  ubehagelige  og  frastødende  bjerge.  De  havde  forladt 
deres  familier  i  juni  1846.  De  nåede  San  Diego  den  29.  januar 
1847.  Krigen  var  forbi,  da  de  nåede  deres  foreløbige  bestemmel- 
sessted, og  det  blev  ikke  nødvendigt  for  dem  at  deltage  i  nogen 
kamp.    Brigham  Youngs  profetiske  løfte  var  blevet  opfyldt. 

Da  de  nåede  Stillehavskysten,  lykønskede  deres  kommandant, 

oberst  Philip  St.  George  Cook,    dem  med  en  dagsbefaling,    der 
brudstykkevis  lyder  således: 

Den  kommanderende  oberst  lykønsker  bataillonen  med  dens 
sikre  ankomst  til  Stillehavskysten  og  enden  på  dens  march,  der 
har  strakt  sig  over  to  tusind  miles. 

Det  er  sikkert  umuligt  i  historien  at  opspore  en  lignende  march 
af  infanteri.  Halvdelen  af  denne  er  gået  gennem  ørkenlandskab, 
hvor  der  ikke  findes  andet  end  buske  og  vilde  dyr,  eller  gen- 
nem landskaber,  hvor  der  af  mangel  på  vand  ikke  findes  nogen 
levende  skabning.  Der  har  vi,  hvor  vort  arbejde  næsten  syntes 
håbløst,  gravet  dybe  brønde,  som  den  rejsende  efter  os  vil  have 
glæde  af.  Uden  en  fører,  som  havde  prøvet  det  før,  har  vi  vovet 
os  ind  i  uvejsomme  højsletter,  hvor  der  ikke  kunne  findes  vand 
for  mange  dagsmarcher.  Med  hakke  og  økse  i  hånd  har  vi  banet 
os  vej  over  bjergene,  som  syntes  at  trodse  alt  undtagen  den 
vilde  ged,  og  udhuggede  et  pas  gennem  en  kløft,  der  var  snæv- 
rere end  vore  vogne. 

Men  medens  bataillonens  medlemmer  havde  tjent  under  deres 
lands  flag,  blev  de  af  deres  folk,  som  var  blevet  tilbage  i  Nau- 
voo,  drevet  ud  af  pøbelskarer,  der  ikke  havde  mindste  respekt 
for  nogen  grundlovsmæssig  garanti. 

En  bys  fald. 

Selv  om  det  var  lykkedes  de  fleste  af  mormonerne  at  komme 
ud  af  Nauvoo  før  den  1.  maj  1846,  den  dato,  der  var  fastsat  af 
pøbelen  for  deres  endelige  afrejse,  havde  en  del  af  dem  dog 
ikke  været  så  heldige.  Omkring  august  var  der  omkring  tusind 
tilbage,  hvoraf  mange  var  syge  og  gamle.  Man  mente,  at  pøbe- 
len ville  skåne  dem  —  i  det  mindste. 

Men  historien  bærer  kraftigt  vidnesbyrd  om,  at  de,  der  havde 
beskæftiget  sig  med  sådan  ønsketænkning,  tog  sørgelig  fejl. 

Da  det  blev  klart,  at  pøbelen  ikke  ville  vente,  appellerede 
folk  i  Nauvo  til  guvernøren  om  hjælp.  Han  svarede  med  at 
sende  en  major  Parker  med  ti  mand,  der  skulle  repræsentere 
staten  Illinous'  militær.  Major  Parker  blev  senere  efterfulgt  af 
en  major  Clifford. 

Pøbelen  besvarede  majorens  appel  om  at  afgøre  vanskelighe- 
derne ved  fredelige  midler  med  at  angribe  ham  og  mormonerne, 
som  frivilligt  havde  meldt  sig  for  at  tjene  under  ham.  Skønt 
meget  underlegne  i  tal  lavede  byens  forsvarere  fem  gamle 
dampskibsrør  om  til  kanoner  og  lavede  improviserede  bryst- 
værn. I  Illinois'  befolknings  navn  anmodede  major  Clifford 
voldsmændene  om  at  spredes  og  gå  hver  til  sit. 

Deres  svar  var  et  angreb  på  byen.  Forsvarerne  var  i  stand 
til  at  holde  dem  stangen  et  stykke  tid,  men  de  var  så  under- 
legne i  tal,  at  mormonerne  gik  ind  på  at  evakuere  byen  så 
hurtigt,  som  de  kunne  samle  nogle  få  af  deres  ejendele  sammen. 

(Fortsættes). 


279 


En  Engel  fra  det  Høje. 

Af  ældste  Elmer  S.  Crowley,  Idaho  Falls  Stake  High  Council. 

For  femten  hundrede  år  siden  skrev  den  eneste  overlevende  efter 
en  gigantisk  strid  det  afsluttende  kapitel  i  en  engang  mægtig  nation. 
Sorgfuld  havde  han  set  sit  folk  glemme  deres  Gud  og  give  sig  til  at 
dyrke  dårlige  skikke.  Han  havde  været  vidne  til  ødelæggelsen  af 
de  samme  folk  i  hænderne  på  en  degenereret  blodtørstig  hær  af  lama- 
nitiske  krigere,  og  selv  medens  han  skrev,  ventede  han,  .  at  hvert 
minut  var  hans  sidste  (Moroni  1:3). 

Denne  ensomme  historieskriver  var  Moroni,  søn  af  Mormon,  en 
efterkommer  af  Nephi  (Mormon  8:  13).  Midt  i  ulykkerne  og  krigsfa- 
ren kom  han  til  verden  ■ —  på  en  tid,  da  store  slag  blev  udkæmpet 
mellem  lamaniterne  og  hans  eget  folk.  Vi  ved  kun  lidt  om  Moronis 
tidlige  liv,  og  den  nedskrevne  historie  omtaler  ikke  hans  moder.  Vi 
ved  imidlertid,  at  hans  fader,  anfører  for  de  nephitiske  hære,  var  en 
retfærdig  mand,  som  tidlig  var  blevet  udvalgt  til  at  være  historieskri- 
ver for  sit  folk  og  i  sit  femtende  år  blev  „besøgt  af  Herren"  (Mormon 
1:  15).  Naturligvis  var  en  fader  med  en  sådan  baggrund  ikke  ligegyl- 
dig med  sin  søns  opdragelse.  Efterhånden  som  Moroni  voksede  op, 
blev  han  instrueret  i  krigskunsten,  og  da  han  var  gammel  nok,  påtog 
han  sig  militære  pligter.  Under  den  sidste  kamp  mellem  lamaniterne 
og  nephiterne  fønte  han  en  hær  på  10.000  mand.  (Mormon  6:  12).  Af 
endnu  større  vigtighed  var  hans  religiøse  opdragelse.  Ved  utallige 
lejligheder  ledsagede  Moroni  sin  fader  til  synagogen  for  at  høre  ham 
prædike,  og  det  gjorde  et  dybt  indtryk  på  ham,  —  i  virkeligheden  så 
dybt,  at  han  indbefattede  en  af  Mormons  prædikener  på  den  kostbare 
lille  plads,  han  havde  til  rådighed  på  de  guldplader,  hvorpå  han  ind- 
graverede sit  folks  hellige  historie  (Moroni  7:1). 

Da  Moroni  blev  kaldet  til  sin  gerning,  gav  Mormon  ham  råd  an- 
gående Kirkens  principper.  Og  selv  da  afstande  skilte  fader  fra  søn, 
sendte  Mormon  sit  budskab  skriftligt  (Moroni  8).  Midt  under  kam- 
pen skrev  han  til  Moroni  og  fordømte  folkets  ondskab,  og  opmuntrede 
sin  søn  til  at  være  trofast  (Moroni  9). 

Under  sin  faders  dygtige  ledelse  voksede  Moroni  op  til  at  blive  en 
gudfrygtig  mand.  Han  troede  på  Kristus  og  kendte  Hans  gerning  på 
det  vestlige  fastland  (Mormon  8:6).  Flittigt  studerede  han  evange- 
liets principper.  Mesterens  lærdomme  var  en  del  af  de  store  opteg- 
nelser, som  blev  ført  af  ham  og  hans  fader.  Så  stor  var  hans  tro  og 
så  værdigt  hans  liv,  at  Herren  åbenbarede  fremtiden  for  ham  og  viste 
ham  mange  store  og  frygtelige  ting,  som  skulle  ske  i  de  sidste  dage 
(Mormon  8:  34—41). 

Da  lamaniterne  og  nephiterne  var  indviklet  i  den  sidste  store  kamp, 
som    skulle    ødelægge    den  nephitiske  nation,    blev  Mormon   dødelig 

såret,  og  ansvaret  for  fuldførelsen  af  optegnelserne  faldt  på  Moronis 
skuldre.  Hastigt  fuldførte  han  indgraveringen  af  en  forkortelse  af 
jarediternes  historie,  og  taknemlig  over,  at  hans  liv  var  blevet  sparet, 
fortsatte  han  at  skrive  andre  sandheder,  som  han  mente  burde  brin- 
ges videre  —  deri  indbefattet  principperne  for  ordination,  admini- 
strering af  nadveren  og  dåben  (Moroni  kap.  1 — 6).  Før  han  forseg- 
lede optegnelserne,  skrev  Moroni  et  farvel  til  lamaniterne  og  udtrykte 
deri  en  dyb  og  broderlig  kærlighed  til  dem,  der  havde  slået  hans 
slægtninge  ihjel  og  stadig  jagede  ham  selv. 

Da  hans  værk  var  endt,  begravede  Moroni  pladerne  i  Cumorah  Høj, 
og  vi  hører  intet  mere  om  ham,  før  han  viste  sig  for  profeten  Joseph 
Smith  over  1400  år  senere. 

Om  natten  den  21.  september  1823  knælede  Joseph  Smith  ned  i  bøn 
i  et  af  de  øverste  værelser  i  familien  Smiths  hjem  i  Manchester.  Tre 
år  var  gået,  siden  Faderen  og  Sønnen  havde  vist  sig  for  ham  i  den 
hellige  lund,  og  Joseph  var  meget  forvirret,  fordi  han  ikke  havde  hørt 
mere  om  den  lovede  gengivelse  af  evangeliet.  Da  han  lå  og  bad  denne 
nat,  blev  værelset  pludselig  strålende  oplyst,  og  foran  ham  stod  en 
person,  som  var  „herlig  over  al  beskrivelse".  Dette  var  den  opstandne 
Moroni,  sendt  som  en  budbringer  fra  Guds  nærhed  for  at  forkynde 
for  Joseph,  at  Herren  havde  et  stort  værk  for  ham  at  udføre.  Det  var 
Moronis  pligt  at  fortælle  Joseph  om  guldpladerne,  som  han  personlig 
havde  gemt  i  Cumorah  Høj  mere  end  fjorten  hundrede  år  tidligere  - — 
pladerne,  som  indeholdt  historien  om  de  tidligere  indbyggere  i  Ame- 
rika samt  det  evige  evangeliums  fylde,  således  som  det  blev  givet  af 
Frelseren  til  indbyggerne  på  det  vestlige  fastland. 

Moroni  citerede  mange  skriftsteder,  som  omhandlede  det  gengivne 
evangeliums  fremkomst  (3.  og  4.  kap.  af  Malakias,  11.  kap.  af  Esajas, 
en  del  af  3.  kap.  af  Apost.  Gern.  samt  2.  kap.  af  Joel),  og  forklarede, 
at  Joseph  skulle  komme  i  besiddelse  af  og  oversætte  de  gamle  opteg- 
nelser, udelukkende  for  at  lovprise  Gud  og  genoprette  hans  Rige  på 
jorden.  Endnu  to  gange  den  nat  viste  Moroni  sig  for  Joseph  og  for- 
talte ham  de  samme  sandheder,  som  var  skitseret  i  det  første  syn,  og 
advarede  ham  om  de  domme,  som  skulle  komme  over  nationerne  på 
jorden.  Da  Moroni  forsvandt  efter  det  tredie  syn,  så  Joseph,  at  det 
var  daggry;  sendebudets  besøg  havde  varet  hele  natten. 

Senere  den  samme  morgen  viste  Moroni  sig  igen.  Joseph  vendte 
hjem  fra  marken  ude  af  stand  til  at  arbejde,  fordi  nattens  oplevelse 
havde  taget  al  styrke  'fra  ham.  Fysisk  udmattet  faldt  han  til  jorden; 
og  da  han  igen  kom  til  bevidsthed,  stod  Moroni  ved  siden  af  ham. 
Joseph  blev  alvorligt  irettesat,  fordi  han  havde  undladt  at  fortælle  sin 
fader  om  den  foregående  nats  oplevelser.  Han  havde  frygtet  for,  at 
hans  fader  skulle  tvivle  på  sandheden  af  det,  der  havde  fundet  sted, 
men  da  Moroni  forsikrede,  at  Joseph  Smith  senior  ville  tro  hvert  ord 
af  hans  vidnesbyrd,  tog  Joseph  sin  fader  med  i  sin  fortrolighed. 

Om  eftermiddagen  samme  dag,  da  Joseph  fandt  vej  til  Cumorah 
Høj  og  afdækkede  pladerne,  var  Moroni  lige  ved  hånden.  Joseph 
nåede  at  fjerne  pladerne  fra  den  stenkiste,  hvor  de  var  begravet,  men 
så  fik  han  et  lammende  chok.  Dette  gentog  sig  for  anden  og  tredie 
gang  med  endnu  stærkere  smertelighed,  og  gjorde  ham  helt  svag.  I 
fortvivlelse  råbte  han:  „Hvorfor  kan  jeg  ikke  få  denne  bog?"  Moronis 
ord  lød  med  stor  styrke  i  den  unge  profets  øre:  „Fordi  du  ikke  har 
holdt  befalingerne." 

Joseph  havde  fået  at  vide,  at  hans  eneste  tanke,  når  han  fik  plader- 
ne, skulle  være  at  lovprise  Gud,  men  på  vejen  til  højen  var  han  blevet 
fristet  til  at  tænke  på,  hvad  han  skulle  gøre  med  pladerne.  Det  var 
Moronis  hverv  at  indprente  i  Josephs  unge  sind  vigtigheden  af  dette 
store  betroede  hverv  og  at  forberede  ham  til  at  kunne  få  fat  i  og  over- 
sætte de  hellige  optegnelser.  Han  gav  Joseph  råd  og  advarede  ham 
gentagne  gange  om  nødvendigheden  af  årvågenhed  og  forsigtighed, 
viste  ham  Mørkets  Hersker  og  hans  følgesvende,  som  ville  gøre  alt, 
hvad  der  stod  i  deres  magt,  for  at  tilintetgøre  Guds  hensigt,  og  befa- 
lede ham  at  vende  tilbage  til  højen  hvert  år  i  de  næste  fire  år  for  at 
få  instruktioner  angående  Mormons  Bogs  fremkomst  og  oprettelsen  af 
Guds  rige  på  jorden.  Pladerne  ville  blive  betroet  ham,  hvis  han  ikke 
blot  var  villig,  men  også  i  stand  til  at  påtage  sig  ansvaret. 

Moronis  ord  skulle  opøve  den  dreng,  som  var  blevet  udvalgt  af 
Faderen  og  Sønnen  til  at  være  profet  i  denne  sidste  husholdning. 
Man  kan  blot  forestille  sig,  hvad  der  foregik  ved  hvert  af  disse  møder 
mellem  den  unge  Joseph  og  Moroni.  Josephs  sind  var  uden  tvivl 
fyldt  med  spørgsmål  om,  hvad  Herrens  plan  var,  hvad  hans  egen 
plads  i  disse  tingenes  system  skulle  blive,  og  på  hvilken  måde  riget 
skulle  blive  styret  i  de  sidste  dage.  Efterhånden  som  Joseph  voksede 
i  år  og  kundskab,  åbenbarede  Moroni  for  ham  den  store  livets  plan  i 
dens  fylde.  Hvilken  vidunderlig  oplevelse  for  en  dreng  på  ikke  en- 
gang tyve  år  at  blive  instrueret  af  et  opstandent  væsen  direkte  fra 
Guds  nærhed! 

Hvilke  følelser  må  være  strømmet  gennem  Joseph,  da  han  nærme- 
de sig  højen  om  morgenen  den  22.  september  1827  og  fandt  det  hel- 
lige sendebud  ventende  der  for  at  møde  ham!  Dette  var  niende  gang, 
Moroni  havde  mødtes  med  Joseph,  og  det  var  den  dag,  pladerne 
skulle  overgives  til  ham.  Fire  lange  år  var  gået,  siden  englen  første 
gang  viste  sig  - —  fire  år  med  belæring  og  vejledning  fra  et  himmelsk 
væsen ! 

Da  Moroni  overleverede  pladerne  til  Joseph,  udtalte  han  disse  ord 
til  vejledning  og  advarsel: 

„Nu  har  du  fået  optegnelserne  i  dine  egne  hænder,  og  du  er  kun  et 
menneske,  derfor  må  du  være  omhyggelig  og  trofast  mod  dit  betroede 
hverv,  ellers  vil  du  blive  overmandet  af  onde  mennesker;  for  de  vil 
lægge  alle  de  planer  og  projekter,  som  det  er  muligt,  for  at  få  dem  fra 
dig,  og  hvis  du  ikke  stadig  giver  agt,  vil  de  få  held  med  sig.    Medens 

de  var  i  mine  hænder,  kunne  jeg  opbevare  dem,  og  intet  menneske 
havde  magt  til  at  borttage  dem!  Men  nu  giver  jeg  dem  til  dig.  Pas 
godt  på  dem,  og  sie  godt  efter,  hvor  du  går,  så  skal  du  have  magt  til  at 
bevare  dem,  indtil  den  tid,  da  de  skal  oversættes". 

(Lucy  Smith:    History  of  the  Prophet  Joseph,  kap.  XXII). 

Vi  hører  intet  mere  om  Moroni,  før  Martin  Harris  fik  de  116  sider 
af  manuskriptet,  som  Joseph  havde  oversat  fra  Mormons  forkortelse  af 
de  større  Nephi  plader.   Martin  havde  modstræbende  fået  tilladelse  til 


„Nu  har  du  fået  optegnelserne  i  dine  egne  hænder,  og  du  er  kun  et 
menneske,  derfor  må  du  være  omhyggelig  og  trofast  mod  dit  betroede 
hverv,  ellers  vil  du  blive  overmandet  af  onde  mennesker;  for  de  vil 
lægge  alle  de  planer  og  projekter,  som  det  er  muligt,  for  at  få  dem  fra 
dig,  og  hvis  du  ikke  stadig  giver  agt,  vil  de  få  held  med  sig.  Medens 
de  var  i  mine  hænder,  kunne  jeg  opbevare  dem,  og  intet  menneske 
havde  magt  til  at  borttage  dem!  Men  nu  giver  jeg  dem  til  dig.  Pas 
godt  på  dem,  og  se  godt  efter,  hvor  du  går,  så  skal  du  have  magt  til  at 
bevare  dem,  indtil  den  tid,  da  de  skal  oversættes". 

at  tage  det  oversatte  manuskript,  men  på  samme  tid,  som  siderne  blev 
overgivet  ham,  vendte  Moroni  tilbage  og  tog  Urim  og  Thummim  og  de 
hellige  optegnelser  fra  Joseph.  Da  Martin  Harris  mistede  de  116  sider, 
søgte  Joseph  inderligt  Herren  i  bøn,  og  Moroni  fik  tilladelse  til  at  til- 
bagegive Urim  og  Thummim  til  Joseph,  og  gennem  disse  hellige  in- 
strumenter modtog  Joseph  en  åbenbaring  i  form  af  en  alvorlig  bebrej- 
delse for  hans  forsømmelighed.  (Pagtens  Bog,  afsnit  3).  Han  fik  utve- 
tydigt at  vide,  at  Herrens  planer  ikke  ville  blive  forpurret. 

Nogle  få  dage  efter  denne  åbenbaring  viste  Moroni  sig  igen  og  til- 
bageleverede Urim  og  Thummim  og  guldpladerne  til  Joseph.  Således 
lærte  den  unge  profet  den  alvorlige  lektie,  at  han  måtte  vogte  godt 
på  Herrens  ord  og  fuldføre  det  værk,  som  han  var  blevet  kaldet  til 
at  udføre. 

Da  oversættelsen  var  blevet  genoptaget,  blev  forfølgelserne  stærkere 
i  Harmony  distriktet,  og  det  blev  fundet  tilrådeligt  at  flytte  til  Peter 
Whitmers  hjem  i  Fayette  for  at  fortsætte  arbejdet.  På  dette  tidspunkt 
blev  pladerne  pakket  ind,  og  Moroni  tog  dem  i  sin  forvaring,  indUl 
Joseph  og  Oliver  var  nået  til  deres  bestemmelsessted.  Der,  i  en  have 
ikke  langt  fra  Whitmers  hjem,  vendte  Moroni  endnu  en  gang  tilbage 
og  overgav  pladerne  til  profeten. 

Lige  før  oversættelsen  var  fuldført,  viste  Moroni  sig  for  de  tre  vid- 
ner i  en  lund  nær  ved  Whitmers  hjem  og  viste  der  guldpladerne  til 
David  Whitmer,  Oliver  Cowdery  og  Martin  Harris. 

Da  oversættelsen  var  færdig,  vendte  Moroni  tilbage  og  tog  pladerne 
i  sin  forvaring.  Historien,  som  han  havde  hjulpet  med  til  at  optegne 
og  bevare,  var  blevet  overgivet  til  en  ny  generation  i  tidernes  fylde. 

Fra  Improvement  Era. 

Kredslærernes  budskab 

Den  ottende  trosartikel. 

Vi  tror,  at  Bibelens  indhold  er  Guds  ord,  for  så  vidt  som  det  er 
rigtigt  oversat.   Vi  tror  også,  at  Mormons  Bog  er  Guds  ord. 

Denne  trosartikel  har  ofte  givet  anledning  til  angreb  på  vor  Kirke 
med  beskyldninger  for  ikke  at  tro  på  Bibelen,  at  have  vor  egen  Bibel 
o.  s.  v.  Den  første  sætning  behøver  ingen  kommentarer,  vi  tror  på 
Bibelen  som  andre  kristne,  vi  tror,  at  Bibelens  indhold  er  Guds  ord. 
I  forbindelse  med  den  næste  sætning  kan  det  måske  være  af  interesse 
at  nævne,  at  der  i  det  store  og  hele  er  tre  kendte,  i  dag  brugte,  over- 
sættelser af  Bibelen,  nemlig  Kong  Jacobs,  Morten  Luthers  og  den  Ka- 
tolske Vulgata,  og  dermed  er  vel  allerede  grunden  for  den  tilføjelse, 
der  siger,  for  så  vidt  som  det  er  rigtigt  oversat,  lagt.  Den  katolske 
kirke  anerkender  kun  sin  egen  oversættelse  som  rigtig,  og  med  hen- 
syn til  den  i  Danmark  brugte  lutherske  oversættelse,  så  vil  enhver, 
der  er  i  besiddelse  aif  en  gammel  Bibel,  jo  ikke  kunne  undgå,  ved 
sammenligning  med  nyere  udgaver,  at  se,  at  den  også  har  undergået 
forandringer,  og  på  sine  steder  ikke  altid  uvæsentlige  forandringer. 
Så  når  alt  kommer  til  alt,  er  det  vel  kun  naturligt,  at  vi  på  baggrund 
af  de  lærdes  uenighed  på  dette  område,  for  vort  vedkommende  til- 
føjer, for  så  vidt  som  det  er  rigtigt  oversat,  og  dermed  er  der  taget 
forbehold  mod  eventuelle  fejl,  da  nemlig  en  sandhed  ikke  vedbliver 
at  være  en  sandhed,  hvis  meningen  forandres  ved  fejl  oversættelse, 
lige  meget  hvor  velment  denne  end  har  været. 

Vi  tror  også,  at  Mormons  Bog  er  Guds  ord.  Mormons  Bog  fortæller 
os  om  et  folk,  der  levede  på  det  amerikanske  fastland,  og  som  var  ud- 
vandret fra  Palæstina  i  det  Gamle  Testamentes  tid.  De  medbragte  og 
efterlevede  de  love  og  vedtægter,  Moses  gav  folket,  og  derfor  må 
Mormons  Bog  jo  nødvendigvis  være  i  overensstemmelse  med  Bibelen 
på  dette  område,  senere  fortæller  bogen    os,    at    det  samme  folk    fik 

besøg  af  Kristus  efter  hans  korsfæstelse,  og  at  han  oprettede  sin  Kirke 
iblandt  dem,  med  de  samme  embedsmænd  som  i  Kirken  i  Palæstina, 
så  også  her  må  Mormons  Bog  og  Bibelen  svare  til  hinanden,  og  det 
gør  de,  og  derfor  tror  vi,  at  Mormons  Bog  er  Guds  ord. 

Der  er  med  andre  ord  to  bøger,  den  ene,  Bibelen,  omhandler  Guds 
love  og  handlemåde  med  sit  folk  på  den  østlige  halvkugle,  og  den  an- 
den, Mormons  Bog,  er  Guds  love  og  handlemåde  med  sit  folk  på  den 
vestlige  halvkugle.  Læs  dem,  og  bed  så  Gud  om  et  vidnesbyrd  om 
sandheden  om  dem,  og  Kristi  ord  til  jøderne  vil  være  let  at  forstå,  da 
han  sagde:  Jeg  har  andre  får,  som  ikke  er  af  denne  sti,  også  dem  bør 
det  mig  at  besøge.  Henry  Løjborg.    . 


Hæderlig  afløst. 

Henry  J.  Løjborg,  1.  rådgiver  i  den 
danske  missions  præsidentskab,  er 
hæderlig  afløst  fra  sin  stilling  og  er 
rejst  med  „Gripsholm"  fra  Gøteborg 
den  27.  juli. 

Præsident  Løjborg  har  arbejdet  i 
missionspræsidentskabet  siden  19.  fe- 
bruar 1950  og  har  udført  et  stort  ar- 
bejde. Han  har  besøgt  alle  distrikter 
under  de  forskellige  konferencer  og 
næsten  alle  andre  grene  i  landet. 
Han  er  afholdt  og  respekteret  af  alle, 
som  kender  ham,  og  efterlader  mange 
venner  her  i  Danmark. 
Præsident  Løjborg  har  været  medlem  af  Kirken  i  16  år.  Fra  1939 
til  1943  arbejdede  han  som  grensforstander  og  distriktspræsident  for 
Aalborg  gren  og  distrikt,  indtil  han  blev  afløst  for  atter  at  blive 
grensforstander  for  Aalborg  gren  i  november  1949.  Hans  musikalske 
talenter  er  blevet  bevist  ved  det  udmærkede  kor  i  Aalborg  gren,  som 
han  har  ledet  i  mange  år.  Han  var  formand  for  jubilæumskomiteen 
i  1950  og  udførte  her  et  stort  arbejde. 

På  den  danske  missions  vegne  vil  jeg  gerne  sige  tak  til  præsident 
Løjborg  for  hans  arbejde  gennem  de  sidste  halvandet  år,  og  iøvrigt 
også  for  alle  de  andre  år,  han  har  stået  i  Kirken. 

Jeg  ønsker  præsident  Løjborg,  hans  hustru  og  to  børn  god  rejse, 
og  lykke  og  velsignelse,  når  de  kommer  til  Salt  Lake  City,  hvor  de 
agter  at  slå  sig  ned  og  danne  et  nyt  hjem. 

Hjertelig  tak,  præsident  Løjborg,  må  Gud  velsigne  Dem! 

Edward  H.  Sørensen, 
missionspræsident. 

285 


Til  samtlige  grene  i  den  danske  mission. 

Vi  takker  hermed  alle  for  den  smukke  gave,  der  blev  os  overrakt 
ved  vor  afskedsaften  i  København.  Vi  vil  altid  glædes  over  den,  og 
vil  altid  mindes  den  dejlige  tid,  vi  fik  lov  at  arbejde  iblandt  jer. 
Hjertelig  tak  allesammen,  og  må  Gud  velsigne  den  danske  mission. 

Edith  og  Henry  Løjborg. 

Kirken  køber  hus  på  Nauvoo  Tempelgrunden 

Af  Harold  Lundstrom. 

„Onsdag  den  4.  ifebruar.  De  hellige  i  Nauvoo  begyndte  at  gå 
over  Mississippifloden  i  den  hensigt  at  drage  vestpå". 

Måske  indeholder  Kirkens  histories  annaler  ikke  nogen  mere  betyd- 
ningsfuld kendsgerning  eller  nogen  smukkere,  men  udtrykt  ganske 
nøgternt,  end  denne  enkle  sætning  fra  „Church  Chronology"  fra  184(5. 

Den  11.  juni  1951,  105  år  senere,  vendte  Kirken  igen  sit  ansigt  mod 
øst,  mod  Nauvoo,  Og  vendte  officielt  tilbage  ved  åbningen  af  et  be- 
skedent informations-bureau  på  det  nordvestlige  hjørne  af  Nauvoo 
Tempelgrunden.  Den  nys  udnævnte  leder  af  bureauet,  ældste  Walter 
F.  Hogan  og  hustru  fra  Bountiful,  forlod  Salt  Lake  City  mandag  for 
at  oprette  en  missionær-service  for  de  tusinder  af  turister,  som  besø- 
ger Nauvoo  hvert  år. 

Med  oprettelsen  af  missionær-førere  i  Nauvoo  vil  Kirken  nu  få  lej- 
lighed til  at  fortælle  den  sande  historie  om  profeten  Joseph  Smith, 
historien  om  det  gengivne  evangelium,  og  hvad  der  skete  i  Nauvoo, 
til  de  mange  turister,  som  årlig  tiltrækkes  af  det  historiske  sted. 

Missionærernes  opgave  vil  blive  at  fortælle,  hvorledes  Guvernør 
Lilburn  W.  Boggs  fra  Missouri  den  27.  oktober  1838  udstedte  sin  af- 
skyelige „udryddelses"-ordre.  Lørdag  den  23.  februar  1839  slog  de 
frysende,  sultne,  hjemløse  hellige,  som  var  blevet  drevet  fra  deres 
hjem,  lejr  ved  bredden  af  floden  ved  Quincy,  Illinois.  De  venlige 
folk  i  Quincy  gav  dem  ly. 

Den  1.  maj  1839  blev  det  første  stykke  land  til  Kirken  købt  ved 
Commerce.  Det  bestod  af  to  farme.  Ni  dage  senere  forlod  profeten 
Quincy  med  sin  familie  og  ankom  den  følgende  dag  til  Commerce. 

På  10-års  dagen  for  Kirkens  oprettelse,  den  6.  april  1840,  blev  der 
i  Commerce  afholdt  en  General-konference,  og  byen  Nauvoo  blev 
planlagt,  og  disse  planer  fremført  af  profeten. 

Det  nuværende  informations-bureau  ligger  på  den  plads,  hvor  næ- 
sten 10.000  mennesker  var  vidne  til  nedlæggelsen  af  de  fire  hjørne- 
sten til  Nauvoo-Templet  den  6.  april  1841. 

Næsten  et  år  efter  profetens  og  hans  broder,  Hyrums,  martyrdød 
blev  den  sidste  sten  til  Templet  lagt  den  24.  maj  1845.  Templet  blev 
privat  indviejt  af  præsident  Joseph  Young  af  de  Halvifjers'  Råd  den  30. 

april  1846,  og  officielt  indviet  den  1.  maj  af  ældsterne  Orson  Hyde 
og  Wilford  Woodruff  af  De  Tolv  Apostles  Råd. 

Efter  at  de  hellige  var  drevet  ud  af  Nauvoo,  satte  pøbelen  ild  til 
templet,  og  de  bedrøvede  og  sorgfulde  hellige  så  fra  Iowa  tværs  over 
floden  deres  hellige  tempel  i  flammer.  Det  blev  ikke  helt  ødelagt  ved 
branden,  men  efterlod  en  tom,  øde  plads. 

Senere  flyttede  en  organisation  af  Ikarianere  til  Nauvoo  og  købte 
Tempelgrunden  og  byggede  huse.  Fundamentet  til  to  af  disse  Ikaria- 
nerhuse  kan  endnu  ses  på  stedet. 

Ligesom  den  4.  februar  1846  i  sandhed  var  en  mindedag  i  Kirkens 
historie,  da  de  forviste  hellige  drog  over  Mississippifloden,  fordi  de 
blev  drevet  ud  af  Nauvoo,  betegner  den  11.  juni  1951  en  mindeværdig 
begivenhed,  idet  Kirken  endnu  engang  etablerede  sig  i  Nauvoo  ved 
Mississippifloden,  det  Nauvoo,  som  profeten  ofte  hentydede  til  som 
„Det  skønne  Nauvoo". 


Arbejdets  evangelium. 

Fra  tidernes  begyndelse  har  Herren  lært  os  „arbejdets  evangelium", 
det  vil  sige  at  tjene  vort  brød  i  vort  ansigts  sved. 

Det  begyndte  med  Adam,  og  det  fortsætter  ned  til  os  i  dag.  I  pio- 
nertiden i  Utah  lærte  Brigham  Young  og  de  andre  tidlige  ledere  fol- 
ket at  frembringe  det,  de  skulle  bruge,  for  at  de  kunne  være  selvfor- 
synende og  undgå  afhængighed. 

Det  er  en  god  læresætning,  og  hvis  den  blev  fulgt  i  vore  dage,  ville 
den  befri  verden  for  nogle  af  dens  værste  bekymringer. 

Der  er  mange  grunde  til  at  arbejde.  Mennesket  blev  skabt  til  arbej- 
de, og  det  ventes  af  ham,  at  han  selv  skal  frembringe  noget.  Det  har 
aldrig  været  hensigten,  at  han  skulle  være  en  snylter  og  leve  af  det, 
som  andre  tjener. 

Tænk  på  de  resultater,  der  ville  komme  ud  af  det,  hvis  enhver  var 
villig  til  at  arbejde  for  at  forsørge  sig  selv: 

1.  Der  ville  ikke  findes  tyverier.  Og  hvis  der  ikke  fandtes  tyverier, 
ville  meget  af  den  samlede  ulovlighed  være  udryddet.  Tyveri  indbe- 
fatter løgn,  begær  og  fjendskab  og  fører  undertiden  til  mord. 

2.  Hvad  ville  der  ske  med  magten  i  verden,  hvis  enhver  var  villig 
til  at  arbejde  for  at  kunne  eksistere?  Dovne  personer,  som  ikke  kan 
beholde  et  arbejde,  ville  ikke  længere  volde  vanskeligheder,  fordi  de, 
når  de  er  villige  til  at  arbejde,  ville  holde  op  med  at  være  dovne. 
Der  ville  være  tilstrækkelige  indtægter  til  disse  menneskers  familier, 
så  at  de  kunne  leve  godt  og  få  uddannelse  og  oplysning.  De  fleste 
mennesker,  som  virkelig  ønsker  at  arbejde,  kan  finde  arbejde,  som 
kan  give  dem  et  levebrød. 

3.  Tænk  på,  hvad  ærlighed  ville  betyde  i  det  internationale  sam- 
kvem. Hvis  nationerne  i   dag,  ligesom   tilfældet  var  med   nationerne 

i  fortiden,  ville  være  villige  til  at  stå  på  egne  ben,  arbejde  for  det, 
de  ønskede,  undgå  både  økonomisk  tyveri  og  altfor  megen  afhængig- 
hed af  andre  nationers  godgørenhed,  ville  vi  igen  få  en  stærk  og 
fredelig  verden.  I  stedet  for  står  vi  nu  igen  overfor  en  verdenskrig 
—  fordi  folk  ikke  er  villige  til  at  arbejde  for  det,  de  ønsker  at  opnå, 
og  være  tilfredse  med  det,  de  selv  kan  producere. 

Det,  som  gør  de  enkelte  mennesker  og  nationerne  rige,  er  produk- 
tivt arbejde.  Hverken  tyveri  eller  godgørenhed  gør  modtageren  rige- 
re. Begge  dele  svækker  ham. 

Da  Herren  i  tidernes  begyndelse  sagde  til  Adam,  at  han  skulle 
tjene  sit  brød  i  sit  ansigts  sved,  gav  Han  menneskeheden  et  sundt 
princip,  som  er  gyldigt  til  alle  tider. 

Enhver  af  os  må  arbejde  for  at  forsørge  sig  selv,  såfremt  vi  fysisk 
er  i  stand  til  det.  Ærligt  arbejde  udvikler  sjælen,  opbygger  karakte- 
ren og  resulterer  i  ærlighed  og  uafhængighed.  Alle  disse  er  guddom- 
melige egenskaber.    Alle  mennesker  behøver  dem. 

Herren  har  gjort  ærligt  arbejde  til  en  del  af  hele  vor  eksistens-  og 
frelsningsplan.  Han  gjorde  det  til  en  del  af  vor  økonomi,  begyndende 
med  Adam,  og  Han  gjorde  det  til  en  del  af  vor  religion. 

Tro  uden  arbejde  er  en  død  tro;  men  det  skal  være  ærligt  arbejde. 
Han  afslog  de  uhæderlige  „arbejder"  hos  de  gamle  farisæere,  som 
skinhelligt  troede,  at  visse  ritualer  eller  et  vist  „skin"  af  fromhed 
kunne  frelse  dem.  Hans  tjenere  talte  om  „døde  arbejder".  Døde  arbej- 
der er  uden  plan,  og  ofte  er  de  uhæderlige. 

Men  ærligt  arbejde,  hvad  enten  det  er  religiøst  eller  økonomisk,  gi- 
ver resultater  på  den  måde,  som  Herren  ønsker  resultater.  Vi  kan 
blive  frelst  ved  intelligent  anstrengelse,  men  anstrengelsen  betyder 
arbejde.    Herren  udsætter  ingen   præmie   for  dovenskab. 

Fra  Deseret  News. 


I      KIRKEN  UDE  OMKRING  ...      | 

Syv  og  tredive  indianere  er  blevet  døbt,  siden  Uinta  Indian  Mission 
holdt  sin  første  konference  den  7.  januar  1951. 

— o — 

Mr.  og  rars.  Lyman  S.  Shreeve  fra  St.  Johns,  Arizona,  er  blevet  kal- 
det til  at  præsidere  over  missionen  i  Uruguay  ifølge  meddelelse  fra 
Det  Første  Præsidentskab.  Dette  bliver  præsident  Shreeves  tredie 
mission  og  søster  Shreeves  anden. 

— o — 

I  juni  1951  isamlede  der  sig  almindelig  interesse  om  Kirkens  Vel- 
færdsprogram  i  Syd-Californien,  hvor  13  stave  fra  denne  mission  hav- 
de forenet  sig  om  at  afholde  flere  møder  og  for  at  indvie  den  store  nye 

lagerbygning.    Mere  end  7000  medlemmer  og  deres  venner  inspicere- 
de den  nye  bygning. 

— o — 
En  ny  engelsk-talende  gren  af  Kirken  er  blevet  organiseret  i  Tokio 
under  den  japanske  mission.  Under  navn  af  Tokio  Service  Branch 
har  den  nye  organisation  allerede  200  medlemmer,  isom  alle  er  mili- 
tærpersoner eller  amerikanske  civilpersoner,  ansat  i  forsvarsdeparte- 
mentet. 

— o — 
Horsens  Kvindelige  hjælpeforening  har  nu  købt  en  symaskine,  og 
Esbjerg  Kvindelige  hjælpeiforening    har    fået    deres  symaskine  num- 
mer to. 

— o — 
Hillside  Stakes  præstedømsmedlemmer  er  ved  at  uddanne  sig  som 
farmere  og  hyrder  og  „altmuligmænd",  medens  de  arbejder  på  deres 
4000-acres  kvægfarm. 

- — o — 
Santa  Monica  Stake   (California)   er  den  188.  stav  i  Kirken  og  den 
23.  stav  i  California  pr.  1.  juli  1951. 

— o — 
Det  første  nadvermøde,  som  blev  afholdt  på  Kirkens  ejendom  på 
Nauvoo  Tempelgrunden,  siden  de  hellige  blev  drevet  ud  af  Illinois 
for  105  år  siden,  blev  holdt  søndag  morgen  den  17.  juni  1951.  Ældste 
Hyrum  A.  Knight  fortalte,  at  i  de  14  dage,  han  havde  virket  som  mis- 
sionær ved  Carthage  fængslet,  havde  841  turister  besøgt  fængslet, 
deraf  de  tre  fjerdedele  ikke-mormoner.  Nadveren  blev  administreret 
af  ældsterne  Richard  C.  Jensen  og  Rulen  N.  Jørgensen,  som  var  på 
vej  hjem  fra  den  danske  mission.  Det  historiske  møde  fortsatte  som 
et  vidnesbyrdmøde  og  blandt  dem,  der  bar  deres  vidnesbyrd,  var  et 
oldebarn  af  den  myrdede  Hyrum  Smith. 

Efterårskonferencerne  1951 

afholdes  som  følger: 

Aarhus 29.  og  30.  september  og  1.  oktober. 

Aalborg 6.,  7.  og  8.  oktober. 

København 13.,  14.  og  15.  oktober. 

Esbjerg 20.,  21.  og  22.  oktober. 

Odense 27.,  28.  og  29.  oktober. 


Jubilæumsskrifte! 

kan  nu  fås  for  kr.  1.00  på  missionskontoret  eller  på 
distriktskontorerne. 

Kirke  i  Randers. 

Det  vil  nu  blive  alvor  med  at  bygge  en  kirke  i  Randers,  hvor  vi 
længe  forgæves  har  søgt  at  skaffe  et  bedre  og  mere  tidssvarende 
lokale  i  stedet  for  det  gamle.  Der  er  købt  en  byggegrund  på  hjørnet 
af  Rådmands  Boulevard  og  Vestre  Allé,  og  dispensation  fra  villaser- 
vitutten er  allerede  opnået.  Tegninger  til  kirken  er  ved  at  blive  ud- 
arbejdet, og  vi  skal  derefter  opnå  byggetilladelse,  som  vi  håber  at 
få  inden  altfor  længe,  således  at  byggeriet  vil  kunne  påbegyndes. 

Billederne  viser  byggegrunden,  fotograferet  dels  fra  det  nordøstlige 
hjørne  af  grunden,  og  dels  fra  et  hus  ved  den  sydlige  ende  af  grunden. 


„Nyt  fra  hjælpeorganisationerne" 


Kvindelig:  hjælpeforening: 

Det  var  i  overensstemmelse  med  ønsket  om  at  hæve  det  menneske- 
lige liv  til  dets  højeste  tinde,  at  kvindernes  forening  i  Kirken,  Kvin- 
delig hjælpeforening,  blev  dannet.  Kan  der  findes  nogen  bedre  måde 
at  hjælpe  menneskeheden  på,  end  med  blide  hænder  at  yde  en  kærlig 
hjælp  til  de  syge  —  at  hjælpe  de  trængende  —  at  give  en  hjælpsom 
hånd  til  dem,  som  trænger  til  at  få  oprejsning  i  samfundet  —  at 
hjælpe  de  Sidste  Dages  Hellige  ved  at  sende  kredslærerinder  ud  — 
samt  at  hjælpe  vore  søstre  til  at  udvikle  sig  gennem  månedlige  lektier 
i  teologi,  hvor  vi  kan  lære  om  Herrens  værk  —  i  litteratur,  hvor  vi 
studerer  det  bedste  i  verdens-litteraturen  —  i  musik,  hvor  vi  lærer 
at  påskønne  denne  vidunderlige  gave  —  i  social-lektie,  hvor  vi  lærer 
om  hverdagens  problemer  —  i  vore  arbejdsmøder,  som  giver  os  alle 
og  især  de  yngre  søstre  lejlighed  til  at  dygtiggøre  sig  i  de  forskellige 
former  for  håndarbejde  og  husgerning  under  ledelse  af  de  ældre  og 
mere  erfarne  søstre. 

Dette  er  Kvindelig  hjælpeforenings  arbejde  —  at  hjælpe  på  enhver 
måde  —  åndeligt  —  materielt  —  kulturelt  eller  praktisk,  idet  enhver 

ønsker  at  opnå  en  fuldkommen  sjæl  og  den  højeste  grad  af  lykke  i 
livet. 

Må  vi  kaste  bort  alle  de  små  sten  af  uvenlige  ord  i  vort.  liv,  og  al 
den  uretfærdige  kritik,  og  gennem  lydighed  mod  Herrens  befalinger 
sætte  det  som  vort  mål  at  give  en  hjælpende  hånd  og  gøre  vort  bedste, 
når  og  hvor  det  er  muligt. 

Kvindelig  hjælpeforenings  hovedbestyrelse. 


Aarhus. 

Den  28.  juli  afholdt  den  Kvindelige  hjælpeforening  en  lille  fest  med 
program,  og  efter  programmet  var  der  salg  af  forskellige  desserter  og 
håndarbejder.  Tilstede  var  kun  60,  men  der  blev  solgt  godt  af  det 
hele,  og  der  indkom  et  helt  godt  beløb  til  den  Kvindelige  hjælpefor- 
ening, og  bestyrelsen  takker  alle,  der  støttede  denne  organisation. 

Den  2.  august  afholdtes  en  fest,  hvor  de  ældre  søskende  over  60  år 
var  inviteret.  Da  vejret  ikke  var  til  at  stole  på,  blev  det  bestemt  at 
afholde  festen  i  kirkens  have.  Søskende  mødte  kl.  15,  og  de  ældre 
søskende  udførte  et  lille  program  med  sang,  musik  og  historier,  hvor- 
efter der  var  boldspil  og  pilekastning  med  præmier  for  de  dygtigste. 
Kl.  17,30  blev  der  kaldt  ind  til  de  smukt  pyntede  borde,  og  der  ser- 
veredes frikadeller  med  kartofler  og  grøntsager,  salat,  syltetøj  og  is. 
Flere  yngre  søskende  og  venner  deltog  i  festen,  men  de  betalte  kr.  2,50 
pr.  kuvert.   Der  var  en  ualmindelig  god  stemning  tilstede. 


Søndagsskolen 

Vi  glæder  os  hver  sabbatsdag, 
når  vi  kan  mødes  for  Guds  sag. 
I  tro  vi  nyder  vand  og  brød 
til  minde  om  vor  Frelsers  død. 

Nadververs    for   sept. — okt. 

Jeg  er  sikker  på,  at  vi  alle  har  fundet,  at  sommermånederne  er  den 
vanskeligste  tid  på  året  til  at  opmuntre  til  begejstring  og  fremgang. 
Vi  holder  alle  af  godt  vejr  og  solskin  og  vil  gerne  være  ude  i  det. 

Vi  her  i  hovedbestyrelsen  vil  gerne  takke  hver  enkelt  af  dem,  der 
har  understøttet  søndagsskolen  gennem  sommeren,  både  de,  der  har 
stillinger  og  de,  der  er  klassemedlemmer.  Vi  påskønner  Deres  regel- 
mæssige tilstedeværelse. 

Tak  for  Deres  indsats  og  Deres  hjælp  i  vort  arbejde. 

Må  Herren  .fortsat  velsigne  søndagsskolen. 

Søndagsskolens  hovedbestyrelse. 

Ungdomsforeningen 

I  juni  måned  bliver  der  hvert  år  afholdt  en  ungdomskonference  i 
Salt  Lake  City,  Utah,  hvor  det  kommende  års  program  bliver  præsen- 
teret for  ungdomsforeningen  i  Kirkens  stave  og  warder.  Disse  pro- 
grammer bliver  udarbejdet  af  inspirerede  mænd,  som  er  kaldet  til 
deres  stillinger  som  ledere  på  grund  af  deres  specielle  kvalifikationer. 
Det  er  disse  programmer,  vi  bruger  i  den  danske  mission. 

Hver  gren  i  missionen  har  en  kalender  med  forslag  til  programmer 
for  hele  året.  og  vi  beder  Dem  indtrængende  om  at  følge  disse  pro- 
grammer. Forslagene  er  udarbejdet  således,  at  de  følger  lektierne  for 
de  forskellige  klasser,  og  fordeler  deltagelsen  i  programmet  til  alle 
aldre  på  en  systematisk  måde.  En  anden  meget  vigtig  hensigt  med 
denne  årlige  kalender  er  at  hjælpe  bestyrelsen  til  at  planlægge 
åbningsprogrammerne  mindst  en  måned  forud.  Dette  gør  det  muligt 
at  kalde  deltagerne  i  programmet  14  dage  i  forvejen  og  undgå  at 
skulle  planlægge,  kalde  deltagere,  og  løbe  fra  den  ene  til  den  anden, 
lige  før  møderne  begynder. 

Må  vi  påminde  enhver  G.  U.  F. -bestyrelse  i  hver  gren  om  at  følge 
deres  kalender  —  og  planlægge  og  kalde  deltagere  i  forvejen.  Det  vil 
forhindre  jag  og  besvær  i  sidste  øjeblik  og  give  en  større  og  bedre 
G.  U.  F. 

Ungdomsforeningens  hovedbestyrelse. 


Primary 


Lærerinder,  er  vi  parate  til  Primary?  Er  vi  ved  at  samle  vore  børn 
og  fortælle  dem,  at  Primary  snart  skal  begynde  igen?  Hvis  vi  ikke 
er  ved  det,  må  vi  hellere  skynde  os,  for  Primary  vil  i  år  begynde  igen 
den  anden  uge  i  september. 

Der  vil  blive  samlebøger  for  de  ældre  børn  og  billedbøger  for  de 
yngste.  Lad  os  begynde  vor  Primary  med  et  ordentligt  „slag"!  Vi 
foreslår,  at  De  starter  med  et  dejligt  lille  gilde! 

Må  dette  år  blive  et  lykkeligt  og  heldigt  år  for  os  i  alle  Primary- 
organisationerne i  den  danske  mission. 

Primary  hovedbestyrelse. 


Genealogisk  forening 

Vi  vil  gerne  herigennem  rette  en  tak  til  alle,  som  vi  gennem  det 
genealogiske  arbejde  har  samarbejdet  med.  Det  har  været  os  en  stor 
glæde  at  kunne  prøve  at  hjælpe  vore  søskende  med  deres  genealogi- 
ske arbejde.  Ved  vor  afløsning  vil  vi  endnu  en  gang  rette  en  opfor- 
dring til  alle  søskende  om  at  få  deres  slægtsarbejde  i  orden,  medens 
tid  er.    Ingen  af  os  ved,  hvornår  vor  tid  på  denne  jord  er  omme,  og 

vore  chancer  for  at  hjælpe  vore  afdøde  slægtninge  vil  da  være  spildte, 
dersom  vi  ikke  i  tide  sørgede  for  at  få  dette  arbejde  bragt  i  orden. 
Måske  vi  var  den,  der  ene  ud  af  hele  vor  familie  kunne  have  bragt 
vore  kære  den  glæde  og  ophøjelse,  som  vi  selv  stræber  efter.  Lad  os 
derfor  som  sidste-dages  hellige  gøre  vor  pligt  også  i  denne  henseende! 
Endnu  en  gang  tak  for  den  hjælp  og  støtte,  De  har  vist  os  i  vort 
arbejde!  Må  Herren  velsigne  den  genealogisike  forening  i  den  danske 
mission! 

Genealogisk    forenings    hovedbestyrelse. 

Ida  P.  Liibbers,  præsidentinde. 

Inger  Pedersen,  sekretær. 


Fra  missionsmarken 


Dåbsmøde  i  Nyborg. 

I  meget  smukke  omgivelser  blev  der  afholdt  et  dåbsmøde  lørdag 
den  14.  juli  kl.  16  om  morgenen  i  Teglværksskoven  ved  Nyborg. 

Solen  skinnede  og  fremhævede  de  vidunderlige  omgivelser,  hvori 
man  befandt  sig  —  rigtig  en  morgen  til  at  foretage  netop  denne 
handling. 

Mødet  blev  åbnet  med  sang  og  bøn,  hvorefter  distriktspræsident 
James  O.  Mason  holdt  en  lille  tale  for  dem,  der  skulle  døbes. 

Derefter  blev  den  10-årige  Finn  Vest  Lykkegaard  Nielsen  døbt  af 
ældste  Don  J.  Fife,  og  Rigmor  Lilian  Olesen,  Odense,  døbt  af  ældste 
Gilbert  Stevenson,  der  også  gav  hende  håndspålæggelse.  Ældste  Kay 
R.  Petersen  gav  Finn  Vest  Nielsen  håndspålæggelse. 


Deltagerne  i  dåbsmødet  i  Nyborg. 

Mødet  sluttede  derefter  med  sang  og  bøn.  Man  kunne  på  de  mange 
tilstedeværende  ifra  Odense  og  Nyborg  mærke,  at  Guds  ånd  virkelig 
var  tilstede,  da  alle  var  som  besjælet  af  een  ånd. 

Må  Gud  velsigne  Kirken  med  fremgang.  V.  V.  N. 


DÅB 


ODENSE : 

14.  juli: 

Rigmor    Lilian    Bohman    Olesen, 

døbt  af  ældste  Gilbert  Stevenson, 
håndspålæggelse  af  samme. 

Finn    Vest   Lykkegaard   Nielsen, 

døbt  af  ældste  Don  J.  Fife,  hånds- 
pålæggelse af  ældste  Kay  Roberts 
Petersen. 

2  8.  juli: 

Christian  Klokker  Hansen,  døbt 
af  ældste  Keith  T.  Borup,  hånds- 
pålæggelse af  samme. 

Margit  Alice  Tølbøll,  døbt  af 
ældste  Svend  H.  P.  Svendsen, 
håndspålæggelse  af  ældste  Keith 
T.  Borup. 

Emilie  Marie  Scharling  Rasmus- 
sen, døbt  af  ældste  Svend  H.  P. 
Svendsen,  håndspålæggelse  af  æld- 
ste Keith  T.  Borup. 

Jørgen  Vilhelm  Bremer,  døbt  af 
ældste  Clifford  May,    håndspålæg- 

Vi  ønsker  de  nye  søskende 
Kirken. 


gelse  af  ældste  Don  Lee  Decker. 

Elisabeth  Angela  Thomsen,  døbt 
af  ældste  Clifford  May,  håndspå- 
læggelse af  ældste  James  O.  Ma- 
son. 

Esther  Margrethe  Klokker  Han- 
sen, døbt  af  ældste  Keith  T.  Borup, 
håndspålæggelse    af    ældste    Jerry 
L.  Jørgensen. 
1.  august: 

Henrik  Edward  Christoffersen, 
døbt  af  ældste  Jerry  L.  Jørgensen, 
håndspålæggelse  af  ældste  Keith 
T.  Borup. 

AALBORG: 

2  8.  juli: 

Elna  Konnerup  Kristensen,  døbt 
af  ældste  Vincent  A.  Birch,  hånds- 
pålæggelse af  ældste  Val  J.  Han- 
cock. 

Alfred    Jensen,     døbt    af    ældste 
Dwayne    E.    Larsen,     håndspålæg- 
gelse af  ældste  William  E.  Lund. 
ihjertelig    til  lykke    og  velkommen    i 


Fødselsdag: 

Aalborg:  Søster  Kristine  Thomsen,  Aalborg,  fylder  den  2.  sep- 
tember 70  år,  og  vi  vil  gerne  hermed  ønske  søster  Thomsen  hjertelig 
til  lykke  med  dagen. 

Velsignelser: 

Aalborg:  13.  maj:  Jørgen  A.  P.  Mogensen  og  Anna  R.  M.  Mogen- 
sens to  sønner,  Per  Philman-  Mogensen  og  Bendt  Philman  Mogensen, 
velsignet  af  ældste  Theodor  Madsen. 

Hjørring:  29.  juli:  Christian  Gothard  Christensen  og  Signe  Jen- 
sen Christensens   datter  Hanna  Christensen   velsignet   af  faderen. 

Ordinationer: 

Aarhus:  29.  april:  Lauritz  Larsen  ordineret  til  ældste  af  ældste 
Henry  J.  Løjborg. 

København:  16.  juli:  Jørgen  Koch  Larsen  ordineret  til  lærer  af 
missionspræsident  Edward  H.  Sørensen. 

Vilhelm  Villy  Knud  Rasmussen  ordineret  til  diakon  af  ældste  Knud 
Hentzen. 

Kai  Børge  Svend  Rasmussen  ordineret  til  diakon  af  ældste  Chri- 
stian L.  Larsen. 

Erik  Sigurd  Jensen  ordineret  til  lærer  af  højpræst  Carl  Helgo 
Jensen. 

Flemming  Vilhelm  Eliasen  ordineret  til  lærer  af  præst  Hans  Peter 
Vilhelm  Hansen. 

Carlo  Leis  ordineret  til  diakon  af  ældste  Herschel  Pedersen. 

Aage  Kermit  Larsen  ordineret  til  diakon  af  ældste  Dan  R.  Olsen. 

Poul  Jakobsen  ordineret  til  præst  af  ældste  Richard  J.  Sørensen. 


Dødsfald: 

København:     Den  22.  juli  døde  broder  Jens  Andersen,  60  år  gam- 
mel.   Æret  være  broder  Andersens  minde! 


Emigrationer: 

Odense:  21.  juni:  Willy  Carl  Max  Grawe,  Astrid  Petrine  Jørgen- 
sen Grawe  og  Jørn  Rydeger  Grawe  emigrerede  til  Union,  Oregon. 

19.  august:  Tove  Søndergaard  emigrerede  til  San  Francisco,  Cali- 
fornia. 

Aarhus:  12.  juni:  Mersa  Bøttker  Petersen  emigrerede  til  Salt 
Lake  City,  Utah. 

Esbjerg:  13.  juni:  Henry  Kronborg,  Jenny  Vestergaard  Kronborg, 
Allis  Kronborg,  Lene  Kronborg,  Poul  Kronborg,  Hanne  Kronborg  og 
Arne  Kronborg  emigrerede  til  Burley,  Idaho. 

Aalborg:  13.  maj :  Per  Philman  Mogensen  og  Bendt  Philman  Mo- 
gensen emigrerede  til  Quebec,  Canada. 

I  januar  1951  emigrerede  Anna  Johanne  Dietz  og  Eva  Lillian  Dietz 
til  Salt  Lake  City,  Utah. 

1.  juni:  Ejvind  Thorvald  Therkildsen  emigrerede  til  Magrath,  Al- 
berta, Canada. 

27.  juli:  Henry  Jensen  Løjborg,  Edith  Valborg  Olsen  Løjborg,  Anni 
Dorith  Løjborg  og  Gunna  Vivian  Løjborg  emigrerede  til  Salt  Lake 
City,  Utah. 

Missionærforflyttelser : 

1.  august:    Thydias  Hansen  fra  Aalborg  til  København. 

Johan  M.  Petersen  fra  København  til  Randers. 

6.  august:    Francille  B.  Hansen  fra  Odense  til  København. 

Leal  Dean  Nielsen  fra  Aalborg  til  Odense. 

Ellen  O'Brien  fra  København  til  Odense. 

13.  august:    Don  A.  Sørensen  fra  Randers  til  Aarhus. 

Leon  McCarrey  fra  Horsens  til  Randers. 

Arden  Vance  fra  Horsens  til  Fredericia. 

Leon  B.  Petersen  fra  Aarhus  til  Fredericia. 

Paul  W.  Poppe  tfra  Roskilde  til  Randers. 

Gerald  Webb  fra  Randers  til  Kolding. 

Delbert  V.  Olsen  fra  Roskilde  til  Odense. 

16.  august :    Kay  L.  Jensen  fra  Aalborg  til  Løgstør. 

Delbert  Seanions  fra  Løgstør  til  Aalborg. 

Paul  Jensen  fra  Hjørring  til  Aalborg. 

Dean  Jensen  fra  Hjørring  til  Aalborg. 


Missionærankomster: 

Den  16.  juli  ankom  Rex  Caraeron  Erickson,  beskikket  til  at  arbejde 
i  Aalborg. 


Missionærafløsninger: 

Følgende  missionærer  er  blevet  hæderlig  afløst  fra  deres  arbejde  i 
den  danske  mission: 

18.  juli:    Lila  H.  Lindsay  efter  sidst  at  have  arbejdet  i  Esbjerg. 

6.  august:    Jack  W.  Worthen  efter  sidst  at  have  arbejdet  i  Kolding. 

Mary  Jensen  efter  sidst  at  have  arbejdet  i  Odense. 

13.  august:    Keith  T.  Borup  efter  sidst  at  have  arbejdet  i  Odense. 
Gilbert  M.  Stevenson  efter  sidst  at  have  arbejdet  i  Odense. 
Richard  L.  Parker  efter  sidst  at  have  arbejdet  i  Odense. 
Joseph  R.  Nelson  efter  sidst  at  have  arbejdet  i  Fredericia. 
Scott  L.  Middaugh  efter  sidst  at  have  arbejdet  i  Fredericia. 

14.  august:   J.  Gerald  Bjarnson  efter  sidst  at  have  arbejdet  i  Esbjerg. 
16.  august:    Jacob  C.  Jensen  og  Leone  B.  Jensen  efter  sidst  at  have 

arbejdet  i  Aalborg. 

Ida  Christine  P.  Lubbers  efter  sidst  at  have  arbejdet  i  Aalborg. 


„Citater  og  henvisninger" 

kan  nu  atter  fås  på  Missionskontoret.    Pris  kr.  2.50. 

